CELEX: 32015R0307
Language: sl
Date: 2015-02-26 00:00:00
Title: Izvedbena uredba Komisije (EU) 2015/307 z dne 26. februarja 2015 o spremembi Izvedbene uredbe (EU) št. 540/2011 glede pogojev za odobritev aktivne snovi triklopir  Besedilo velja za EGP

27.2.2015   
            
            
               SL
            
            
               Uradni list Evropske unije
            
            
               L 56/6
            
         IZVEDBENA UREDBA KOMISIJE (EU) 2015/307
   z dne 26. februarja 2015
   o spremembi Izvedbene uredbe (EU) št. 540/2011 glede pogojev za odobritev aktivne snovi triklopir
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Aktivna snov triklopir je bila z Direktivo Komisije 2006/74/ES (2) vključena v Prilogo I k Direktivi Sveta 91/414/EGS (3) pod pogojem, da zadevne države članice zagotovijo, da prijavitelj, na čigar zahtevo je bil triklopir vključen v navedeno prilogo, predloži nadaljnje potrditvene informacije o oceni tveganja zaradi akutne in dolgotrajne izpostavljenosti za ptice in sesalce ter o tveganju za vodne organizme zaradi izpostavljenosti metabolitu 6-kloro-2-piridinol.
            
         
               (2)
            
            
               Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).
            
         
               (3)
            
            
               Prijavitelj je Irski, državi članici poročevalki, v za to določenem roku predložil dodatne informacije, da bi potrdil oceno tveganja za ptice in sesalce ter vodne organizme.
            
         
               (4)
            
            
               Irska je ocenila dodatne informacije, ki jih je predložil prijavitelj. Svojo oceno je v obliki dveh dodatkov k osnutku poročila o oceni predložila drugim državam članicam, Komisiji in Evropski agenciji za varnost hrane (v nadaljnjem besedilu: Agencija), in sicer 25. januarja 2011 in 22. novembra 2013.
            
         
               (5)
            
            
               Komisija je menila, da na podlagi dodatnih informacij, ki jih je predložil prijavitelj, ni mogoče izključiti nesprejemljivega tveganja za ptice in sesalce, razen z uvedbo dodatnih omejitev.
            
         
               (6)
            
            
               Komisija je prijavitelja pozvala, naj predloži pripombe na poročilo o pregledu triklopira.
            
         
               (7)
            
            
               Komisija je sklenila, da zahtevane nadaljnje potrditvene informacije niso bile v celoti zagotovljene in da nesprejemljivega tveganja za ptice in sesalce ni mogoče izključiti, razen z uvedbo dodatnih omejitev.
            
         
               (8)
            
            
               Potrjeno je, da se aktivna snov triklopir šteje za odobreno v skladu z Uredbo (ES) št. 1107/2009. Da bi se čim bolj zmanjšala izpostavljenost ptic in sesalcev, pa je kljub temu primerno spremeniti pogoje uporabe te aktivne snovi, in sicer zlasti z omejevanjem njene uporabe.
            
         
               (9)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (10)
            
            
               Državam članicam bi bilo treba zagotoviti čas za spremembo ali preklic registracij fitofarmacevtskih sredstev, ki vsebujejo triklopir.
            
         
               (11)
            
            
               Za fitofarmacevtska sredstva, ki vsebujejo triklopir in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi to obdobje moralo trajati največ osemnajst mesecev po začetku veljavnosti te uredbe.
            
         
               (12)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 do 19. septembra 2015 po potrebi spremenijo ali prekličejo veljavne registracije fitofarmacevtskih sredstev, ki vsebujejo triklopir kot aktivno snov.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 19. septembra 2016.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. februarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2006/74/ES z dne 21. avgusta 2006 o spremembi Direktive Sveta 91/414/EGS zaradi vključitve diklorpropa-P, metkonazola, pirimetanila in triklopira kot aktivnih snovi (UL L 235, 30.8.2006, str. 17).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      PRILOGA
      Stolpec „Posebne določbe“ v vrstici 136 za triklopir v delu A Priloge k Izvedbeni uredbi (EU) št. 540/2011 se nadomesti z naslednjim:
      
         „DEL A
         Registrira se lahko samo kot herbicid. Registrira se lahko samo s celotno letno uporabo največ 480 g aktivne snovi na hektar.
         DEL B
         Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu triklopira ter zlasti dodatka I in II h končni različici poročila, ki jo je Stalni odbor za rastline, živali, hrano in krmo pripravil 12. decembra 2014.
         V tej celoviti oceni so države članice zlasti pozorne na:
         
                     —
                  
                  
                     zaščito podtalnice v občutljivih razmerah. Pogoji za registracijo vključujejo ukrepe za zmanjšanje tveganja, na občutljivih območjih pa se po potrebi uvedejo programi za spremljanje,
                  
               
                     —
                  
                  
                     zaščito izvajalcev ter zagotovijo, da se v pogojih uporabe predpiše uporaba ustrezne osebne zaščitne opreme,
                  
               
                     —
                  
                  
                     zaščito ptic, sesalcev, vodnih organizmov in neciljnih rastlin. Pogoji uporabe po potrebi vključujejo ukrepe za zmanjšanje tveganja.“